ОБЯСНИТЕЛЕН МЕМОРАНДУМ

(1) С Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве[[1]](#footnote-1) се прилагат няколко ограничителни мерки, предвидени с Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве[[2]](#footnote-2), включително замразяването на средства и икономически ресурси на някои физически или юридически лица, образувания и органи.

(2) На 19 февруари 2015 г. Съветът прие Решение на Съвета за изменение на Решение № 2011/101/ОВППС с цел заличаването на имената на пет починали лица от приложения I и II към посоченото решение.

(3) Посочената мярка се прилага на равнището на Съюза и поради това са необходими по-нататъшни действия от страна на Съюза за прилагането ѝ.

(4) На 19 февруари 2015 г. с Регламент за изпълнение (ЕС) № 2015/275 на Комисията от приложение III към Регламент (ЕО) № 314/2004 бяха заличени имената на тези пет души.

(5) Необходимо е приложение IV към Регламент (ЕС) № 314/2004 на Съвета да се актуализира съответно.

2015/0067 (NLE)

Съвместно предложение за

РЕГЛАМЕНТ НА СЪВЕТА

за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 215 от него,

като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,

като има предвид, че:

(1) С Регламент (ЕО) № 314/2004 на Съвета[[3]](#footnote-3) се прилагат няколко мерки, предвидени с Решение 2011/101/ОВППС на Съвета[[4]](#footnote-4), включително замразяването на финансови средства и икономически ресурси на някои физически или юридически лица, образувания и органи.

(2) В приложение IV към Регламент (ЕО) № 314/2004 се изброяват лицата и образуванията, за които съгласно посочения регламент замразяването на средства и икономически ресурси спира да се прилага.

(3) На 19 февруари 2015 г. Съветът прие Решение (ОВППС) 2015/277 на Съвета[[5]](#footnote-5) за изменение на Решение № 2011/101/ОВППС с цел заличаването на имената на пет починали лица от приложения I и II към това решение.

(4) Тази мярка попада в обхвата на Договора за функционирането на Европейския съюз и следователно за нейното прилагане е необходим нормативен акт на равнището на Съюза, по-специално с цел да се осигури еднаквото ѝ прилагане от страна на икономическите оператори във всички държави членки.

(5) На 19 февруари 2015 г. с Регламент за изпълнение (ЕС) № 2015/275 на Комисията[[6]](#footnote-6) от приложение III към Регламент (ЕО) № 314/2004 бяха заличени имената на тези пет починали лица.

(6) Приложение IV към Регламент (ЕС) № 314/2004 на Съвета следва да бъде съответно изменено,

ПРИЕ НАСТОЯЩИЯ РЕГЛАМЕНТ:

Член 1

Приложение IV към Регламент (ЕО) № 314/2004 се изменя в съответствие с приложението към настоящия регламент.

Член 2

Настоящият регламент влиза в сила в деня след публикуването му в *Официален вестник на Европейския съюз*.

Настоящият регламент е задължителен в своята цялост и се прилага пряко във всички държави членки.

Съставено в Брюксел на година.

 За Съвета

 Председател

1. OВ L 55, 24.2.2004 г., стр. 1. [↑](#footnote-ref-1)
2. ОВ L 42, 16.2.2011 г., стр. 6—23. [↑](#footnote-ref-2)
3. Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (ОВ L 55, 24.2.2004 г., стр. 1). [↑](#footnote-ref-3)
4. Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6). [↑](#footnote-ref-4)
5. Решение (ОВППС) 2015/277 на Съвета от 19 февруари 2015 г. за изменение на Решение 2011/101/ОВППС относно ограничителни мерки срещу Зимбабве (ОВ L 47, 20.2.2015 г., стр. 20—21). [↑](#footnote-ref-5)
6. Регламент (ЕС) № 2015/275 на Комисията от 19 февруари 2015 г. за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве (ОВ L 47, 20.2.2015 г., стр. 15). [↑](#footnote-ref-6)